Lee Jae-sung

Lee Jae-sung (korea keeles 이재성; sündinud 10. augustil 1992 Ulsanis) on Lõuna-Korea jalgpallur, kes mängib ründava poolkaitsja või äärepoolkaitsjana Saksamaa kõrgliiga klubis Mainz 05 ja Lõuna-Korea jalgpallikoondises.

Aastatel 2014–2018 mängis ta Lõuna-Korea kõrgliiga klubis Jeonbuk Hyundai Motors, kellega tuli kolm korda Lõuna-Korea meistriks. 2015. aastal valiti Lee Lõuna-Korea kõrgliiga hooaja parimaks noormängijaks ja 2017. aastal kõige väärtuslikumaks mängijaks. Lõuna-Korea kõrgliiga hooaja sümboolsesse koosseisu valiti ta aastatel 2015, 2016 ja 2017. 2016. aastal võitis ta klubiga lisaks Aasia klubide Meistrite Liiga.

Aastatel 2018–2021 mängis ta Saksamaa esiliiga klubis Kieli Holstein.

2021. aasta juulis sõlmis ta kolmeaastase lepingu Mainziga.

2014. aasta Aasia mängude jalgpalliturniiril võitis Lee Lõuna-Korea võistkonnaga kuldmedali. Lõuna-Korea jalgpallikoondises debüteeris ta 27. märtsil 2015 sõprusmängus Usbekistani vastu. Koondisekarjääri esimese värava lõi ta oma teises mängus sama aasta 31. märtsil sõprusmängus Austraalia vastu.https://www.national-football-teams.com/player/58785/Jae_Sung_Lee.html (vaadatud 1.2.2022) Aastatel 2015 ja 2017 võitis ta Lõuna-Korea koondisega Ida-Aasia meistrivõistlused. Ta on kuulunud Lõuna-Korea koondisse 2018. aasta maailmameistrivõistlustel ja 2019. aasta Aasia meistrivõistlustel.

 Saavutused 
Jeonbuk Hyundai Motors
K League 1: 2014, 2015, 2017
AFC Meistrite Liiga: 2016

 Viited 

Kategooria:Lõuna-Korea jalgpallurid
Kategooria:1. FSV Mainz 05 mängijad
Kategooria:Bundesliga mängijad
Kategooria:Sündinud 1992